PALAJAHAN 11
Apa Gunané Prinsip-Prinsip Cakepan Suci Buat Iraga?
1. Kenapa iraga merluang tuntunan?
Penciptan iraga, joh lebian hikmat utawi karirihané tekén iraga. Cara Bapa ané nyayangin pianakné, Ida terus ngerunguang iraga. Dadi orahang iraga tusing karancang apang idup nganggoang keneh padidi. (Nabi Yeremia 10:23) Patuh buka pianak ané merluang tuntunan uli mémé bapané, iraga ajak makejang merluang tuntunan uli Tuhan. (Nabi Yesaya 48:17, 18) Prinsip-prinsip Cakepan Suciné ané nuntun idup iraga, ento merta uli Tuhan.—Baca 2 Timotius 3:16.
Hukum lan prinsip-prinsip Yehuwa ngajahang jalan ané paling luung buat idupé jani lan nunjukang kénkén carané iraga bisa maan upah ané langgeng di masa depan. Krana Tuhan ngaé iraga, dadiné iraga patut nuutin tuntunan Idané.—Baca Kidung 19:7, 11; Wahyu 4:11.
2. Apa artiné prinsip-prinsip Cakepan Suci?
Prinsip-prinsip Cakepan Suciné ento ajahan dasar ané tusing maubah-ubah. Yéning hukum, kagaé buat situasi ané khusus lan bisa dogén kaubah. (Pangeling-eling 22:8) Dikala nepukin unduk ané khusus, kenehang prinsip encén ané patut kajalanang. (Pitutur 2:10-12) Conto, Cakepan Suci ngajahang yéning kaidupan iragané merta uli Tuhan. Prinsip dasaré ené bisa dadi panuntun di tongos iraga magaé, jumah, utawi di jalané. Dadiné, iraga bisa ati-ati apang tusing kena sengkala.—Baca Pamargin Parautusan 17:28.
3. Duang prinsip ané encén ané paling pentinge?
Yesus ngorahang ada dadua prinsip ané penting. Ané kapertama unduk tetujon idup manusa—apang nawang Tuhan, tresna bakti tekén Ida, lan satia ngayahin Ida. Prinsip ané kapertama ené, patut kenehang iraga sabilang ngaé kaputusan. (Pitutur 3:6) Anaké ané seken-seken nyalanang prinsipé ené, ubungané ajak Tuhan pasti luung, marasa bagia, lan lakar maan idup langgeng.—Baca Matius 22:36-38.
Prinsip ané nomer dua, bisa nuntun iraga apang ngelah hubungan ané damé ajak anak lénan. (1 Korintus 13:4-7) Apang bisa nyalanang prinsipé ené, iraga perlu nulad Tuhan dugas Ida maurusan ajak manusa.—Baca Matius 7:12; 22:39, 40.
4. Apa dogen gunané prinsip-prinsip Cakepan Suci buat iraga?
Prinsip Cakepan Suci ngajahang kluarga-kluarga apang adung saling sayangang. (Kolose 3:12-14) Kluarga-kluarga masih bisa kalindungin baan prinsip Cakepan Suci ané lénan. Cakepan Suci ngajahang pakurenan ento iketan ané langgeng.—Baca Purwakaning Dadi 2:24.
Nyalanang ajahan Cakepan Suci, bisa ngemaang iraga ati ané tenang lan tusing kanti idup sangsara. Conto, majikan biasané demenan tekén pegawai ané jujur lan rajin krana ia nerapang prinsip Cakepan Suci. (Pitutur 10:4, 26; Ibrani 13:18) Sabdan Ida masih ngajahang apang iraga marasa puas tekéning apa ané suba gelahang iraga lan mentingang hubungan ajak Tuhan utamaan katimbang kasugihan.—Baca Matius 6:24, 25, 33; 1 Timotius 6:8-10.
Nerapang prinsip Cakepan Suci masih bisa ngelindungin kesehatan iraga. (Pitutur 14:30; 22:24, 25) Contoné, yéning iraga nuutin préntah Tuhan ané ngelarang mamunyah, iraga bisa ngelidin sengkala lan penyakit ané ganas. (Pitutur 23:20) Yehuwa tusingja ngelarang iraga minum-minuman ané misi alkohol sakéwala eda bes liu. (Kidung 104:15; 1 Korintus 6:10) Prinsip-prinsip uli Ida liu sajaan gunané. Keneh lan solah iragané katuntun baan prinsipé ento. (Kidung 119:97-100) Dadiné, anak Kristen ané sujati ngormatin ajahan Ida tusingja krana mentingang dewékné padidi. Ipun nyalanang prinsip Cakepan Suci buat muji Ida Yehuwa.—Baca Matius 5:14-16.
UNINGIN MALIH
INDIK TITIANG
Mlajahin Cakepan Suci nenten Naur
Polihin plajahan Cakepan Suci nenten naur ring galah lan genah sane pinih becik antuk Ragane.
ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn